Minifirma dokumendid

# Minifirma põhikiri

Minifirma põhikiri ei ole lihtsalt üks valmiskirjutamist vajav paber, vaid teie ettevõtte kõige olulisem dokument (nn minifirma reeglistik), mis on teie minifirma tegevuse alus. Sellepärast peab see olema hoolikalt läbi mõeldud ja täpselt sõnastatud.

Minifirma põhikiri ei pea olema keeruline, kuid peab sisaldama teie tegevuse põhiseisukohti ja nõudeid.

Minfirma kasutab aktsiaseltsi struktuuri. See annab kõikidele õpilastele võimaluse hääletada minifirma otsuste üle.

***Näidis***

**Põhikirjas** peaksid olema välja toodud järgmised punktid:

1. Minifirma nimi on .….………………...………….…………... Ta asub aadressil

…………………………..…… Minifirma on loodud ………..……..……… (*kool*) juurde.

1. Minifirma toodab ................... (*toode*) või osutab …............... teenust (*tegevusala*).
2. Minifirma ………………………………...……………………. on loodud aktsiaseltsi põhimõttel. Tema omanikud on aktsionärid. Ühelgi aktsionäril ei ole aktsiate kontrollpakki.
3. Minifirma algkapital saadakse aktsiate müügist.
4. Minifirma aktsiakapitali suurus on … (*kuni 130 eurot*)
5. Minifirma aktsiakapitali laiendamise, uute liikmete vastuvõtu ja juhatuse liikmete vahetamise otsustab *minifirma üldkoosolek.*
6. Aktsionäridel on õigus nõuda vajadusel üldkoosoleku kokkukutsumist.
7. Minifirmat juhib minifirma liikmetest koosnev juhatus. Juhatuse otsuste vastu võtmiseks peab kohal olema üle poolte minifirma liikmetest. Kõik küsimused otsustatakse häälteenamusega.
8. Minifirma registreerimistasu kantakse pärast registreerimist minfirma kuludesse.
9. Minifirmal on õigus maksta oma liikmetele palka ja preemiat ning palgata tööle ajutisi töötajaid.
10. Minifirma toote kinnitab Junior Achievement Eesti.
11. Kõik 25 eurot ületavad väljaminekud on lubatud ainult õpetaja või mentori nõusolekul. Kui minifirma avab pangas arvelduskonto, ei pea pank minifirma ja juhendaja vahelist kooskõlastust kontrollima. *(25-eurose väljamineku piiri võib vähendada, kuid mitte suurendada!)*
12. Minifirma tegevuseks ei kasutata sponsorraha (välja arvatud sõitude finantseerimiseks üritustele ja ürituste osavõtumaksude tasumiseks).
13. Minifirma tegevusperiood on …… (*minifirma asutamiskoosoleku päevast kuni hiljemalt 30. juunini*).
14. Õppeperioodi lõpus minifirma likvideeritakse. Lõpetamisel esitatakse aruanne Junior Achievement Eestile ja jaotatakse aktsionäride vahel kasum vastavalt omandatud aktsiate väärtusele.
15. Juhul, kui minifirma lõpetab kahjumiga, jaotub kahjum minifirma liikmete vahel võrdselt.

Põhikiri vastu võetud …………………..…. minifirma direktor ………......./NIMI/.................

(kuupäev)

mentor / õpetaja ………......./NIMI/....................